**Artforum_vyadavatelstvo_logotyp.jpg**

**Tlačová správa z vydavateľstva Artforum**

Znenie tlačovej správy: **Vydavateľstvo Artforum vydáva Atlas zabúdania Petra Krištúfka**Dátum vydania TS: 30. 9. 2013 Kontaktná osoba: Monika Kompaníková, pr@artforum.sk, 0948 033 768, [www.artforum.sk](http://www.artforum.sk)

|  |  |
| --- | --- |
| **D:\MONIKA_\knihy AF\Krištúfek_atlas zabúdania\atlas zabudania obálka final.jpg** | **Atlas zabúdania**  Autor: Peter Krištúfek  Vydavateľ: Artforum  Formát : 171 x 216 (š x v)  Počet strán: 216  hardback  dátum expedície: 30. 9. 2013  Cena : 13,90 €  ISBN 978-80-8150-039-8  EAN 9788081500398  Balené do fólie po 10 kusov |

*Pamätáte si ešte pioniersky sľub? Poznáte text Charty 77? Spomeniete si, čo ste robili v novembri 1989? Viete, kedy a prečo bol na Slovensku Franz Kafka? Odpovede nájdete v knihe o minulosti, na ktorú by sme nemali zabudnúť.*

Vydavateľstvo Artforum vydáva netradične spracovanú knihu, ktorá čitateľa prevedie posledným storočím na Slovensku. Zachytáva obdobie rokov 1914 - 2014, pričom každému roku je priradený jeden text, ktorý vyjadruje atmosféru danej doby: list, telegram, báseň, správa, nariadenie, rozsudok, rozhovor, zápis v kronike, denníkový záznam... Alebo zaujímavý, zabudnutý pohľad na vtedajší osobný či verejný život. Kniha Petra Krištúfka, dvojnásobného finalistu Anasoft litera, vznikala voľne popri písaní jeho predošlého románu *Dom hluchého* (finalista Anasoft litera 2013) pri zbieraní historického a dobového materiálu.



Vďaka finančnej podpore získanej cez Starotvac.cz kniha vychádza v troch rôznych variantoch – v plátennej väzbe, v mramorovanej väzbe a limitovaný počet v koženej väzbe. Každý exemplár knihy obsahuje tri zberateľské záložky – dobové artefakty, ktoré sú tiež súčasťou spomínania: svätý obrázok, legendárnu zelenú stokorunáčku, reklamu na Schichtovo mydlo či dobové fotografie – spolu15 rôznych dobových artefaktov.

O projekte autor povedal: „*Pri románe*Dom hluchého*som prišiel na to, ako by mala vyzerať naozajstná kniha. Ponúka nekonečné možnosti a môže sa stať skutočne nádherným predmetom. Presvedčil ma o tom Palo Bálik, jeden z najlepších slovenských grafikov. Jeho prínos k*Atlasu zabúdania*je významný a neoceniteľný. Artforum sa už pred časom vyprofilovalo ako vydavateľstvo s vybraným vkusom a jasnými názormi. Je to vydavateľstvo krásnych a dôležitých kníh. S vydavateľom Vladimírom Michalom sme vymysleli tento projekt a tešíme sa, že na jeho konci vzniklo okrem klasického vydania knihy i niekoľko bibliofílií.“*

Krst knihy Atlas zabúdania sa uskutoční vo štvrtok, 3. októbra o 19:00 hod. v Artfore na Kozej ulici v Bratislave.



****

****

**O autorovi**

**Peter Krištúfek** je autor ôsmich prozaických kníh a zbierky poézie. Debutoval poviedkovou knihou *Nepresné miesto* (2002), za ktorú získal prémiu Ivana Kraska. Po nej publikoval ďalšie zbierky *Voľným okom* (2004) a *Mimo času* (2009). Ďalej mu vyšla novela *Hviezda vystrihnutého záberu*(2005), súbor scenárov o *Rote pomalého nasadenia* (2006, spolu s Dadom Nagyom) a zbierka poézie *75W* (2011). Jeho prvý román *Šepkár*(2008) bol nominovaný na cenu Anasoft litera, v súčasnosti sa pripravuje jeho preklad do ruštiny. Druhý román *Blíženci a protinožci* (2010) bol taktiež súčasťou finálovej desiatky Anasoft litera a prekladá sa do bulharčiny a nemčiny. Najnovší román *Dom hluchého* o búrlivých dejinách Slovenska v 20. storočí vyšiel v decembri 2012 rovnako sa dostal medzi finalistov literárnej ceny Anasoft litera.